Kristiinankaupungin rautatieasema

Kristiinankaupungin rautatieasema (lyh. Kst, ruots. Kristinestads järnvägsstation) oli rautatieasema Suomen rataverkkoon kuuluneella rataosalla Perälä–Kristiinankaupunki. Liikennepaikka oli rataosuuden pääteasema, ja sieltä oli ratayhteys Kristiinankaupungin satamaan. Asemalla oli myös pieni veturitalli. Rataosuus valmistui vuonna 1913, ja radan rakentamistöiden yhteydessä valmistunut jugend-tyylinen asemarakennus on Thure Hellströmin suunnittelema. Henkilöliikenne Kristiinankaupunkiin lakkautettiin vuonna 1968 ja tavaraliikenne vuonna 1982. Lakkautuksen jälkeen seurasi radan purkaminen, ja rautatien rakennukset siirtyivät eri vaiheiden kautta yksityisomistukseen. Asemarakennusta on kunnostettu 1990-luvulta lähtien. Lähteet